laion/Wikipedia-Exotic huggingface dataset:
ג'ואנה סקנלן

ג'ואנה סקנלן (באנגלית: Joanna Scanlan; נולדה ב-27 באוקטובר 1961) היא שחקנית ותסריטאית אנגלייה. היא מוכרת בעיקר מהופעותיה בסדרות קומיות בריטיות כגון "The Thick of It", הסדרה הסטירית "קדימה מתחילים!", "Puppy Love", הסדרה המשטרתית "בלי לפגוע" (No Offence) ובסרט "ברידג'ט ג'ונס בייבי". סקנלן נולדה בווסט קירבי שבמחוז צ'שייר. היא בתם של בעלי מלון, ועברה עם הוריה לוויילס בגיל שלוש, שם הם קנו את המלון "רות'ין קאסל". היא למדה בדנבי, ואחר כך למדה היסטוריה בקווינס קולג' שבאוניברסיטת קיימברידג'. באוניברסיטה הצטרפה למועדון התיאטרון "קיימברידג' פוטלייטס" והתיידדה עם טילדה סווינטון. אחרי סיום הלימודים הצטרפה סקנלן לצוות האקדמי של לסטר פוליטקניק, והייתה מרצה לדרמה במשך חמש שנים. אחר כך עבדה בתפקיד דומה במשך שלוש שנים ב-"Arts Council of Great Britain". אחרי פירוק מועצת האמנות ב-1994, החליטה סקנלן בגיל 34 להתחיל לשחק באופן מקצועי. עד מהרה החלה להופיע בתפקיד אחות בסדרה "Peak Practice" של ITV1. היא גילמה דמויות של אחיות פעמים אחדות בתחילת הקריירה שלה, כמו תפקיד המיילדת בסרט "בת בולין האחרת" בכיכובן של נטלי פורטמן וסקרלט ג'והנסון. אחר כך שיחקה בדמות אחות לצדו של אדריאן אדמונדסון בתפקיד רופא בסדרה הכושלת "Doctors and Nurses", וכן בדמות הרופאה ד"ר דיאנה דיבס בסדרה "דוק מרטין" בכיכובו של מרטין קלונס. הסדרה "קדימה מתחילים!" נכתבה על ידי סקנלן יחד עם ג'ו ברנד וויקי פפרדין שגם מככבות בה. העונה הראשונה זכתה לשבחים ממבקרי הטלוויזיה בבריטניה ושבחים על הופעותיהם של השחקנים, והתיאור הריאלי של המצב בבתי החולים של שירות הבריאות הלאומי (NHS). ב-2009 היו שלוש הכותבות מועמדות לפרס אגודת הטלוויזיה המלכותית (אנ'), לתסריט הטוב ביותר בקומדיה. ב-2010 היו סקנלן וברנד מועמדות לפרס באפט"א לטלוויזיה לשחקנית הטובה ביותר בתפקיד קומי. בשנת 2017 שיחקה בסרט הדרמה העצמאי "קדחת הצבעונים" לצידן של אליסיה ויקנדר וקארה דלווין. ג'ואנה סקנלן, במסד הנתונים הקולנועיים IMDb (באנגלית) ג'ואנה סקנלן, באתר AllMovie (באנגלית) ג'ואנה סקנלן, במסד הנתונים הקולנועיים KinoPoisk (ברוסית) ג'ואנה סקנלן, באתר MusicBrainz (באנגלית) BBC Comedy Blog: The Thick of It's Joanna Scanlan on playing Terri FT.com: Joanna Scanlan, one of Britain's great comic actors Results for England & Wales Births 1837-2006 Joanna Scanlan and the Invisibility of Women Saner, Emine (2014-01-27). "Joanna Scanlan: 'Depression was like turning around a liner across the ocean'". theguardian.com. נבדק ב-23 ביוני 2015. {{cite web}}: (עזרה) Veronica Lee (10 בפברואר 2013). "Joanna Scanlan: From bumbling Whitehall press officer in The Thick of It to lifestyle coach in Heading Out". The Independent. נבדק ב-11 במרץ 2013. {{cite web}}: (עזרה) The Thick Of It Starts Thursday 19 May, BBC FOUR "'Getting On' In The Press..." British Comedy Guide. נבדק ב-5 ביוני 2010. {{cite web}}: (עזרה) Banks-Smith, Nancy (9 ביולי 2009). "Last night's TV: Getting On, Taking the Flak". The Guardian. London. נבדק ב-3 במאי 2010. {{cite news}}: (עזרה) "RTS Programme Awards 2009". Royal Television Society. אורכב מ-המקור ב-22 ביוני 2010. נבדק ב-6 ביוני 2010. {{cite web}}: (עזרה) "Television Awards Winners in 2010". BAFTA. אורכב מ-המקור ב-30 במאי 2010. נבדק ב-6 ביוני 2010. {{cite web}}: (עזרה)
עונת 1971/1972 בבונדסליגה

עונת 1971/1972 הייתה העונה התשיעית של הבונדסליגה, שהיא הליגה הגרמנית הבכירה בכדורגל. העונה החלה ב-14 באוגוסט 1971 והסתיימה ב-28 ביוני 1972. בוכום ופורטונה דיסלדורף עלו מהליגות האזוריות. באיירן מינכן זכתה בתואר האליפות בפעם השנייה בתולדות המועדון. על ניצחון במשחק הוענקו שתי נקודות. אם בסוף העונה מספר קבוצות היו מגיעות לאותו מספר נקודות, קבוצה עם הפרש שערים הייתה מקבלת יתרון. הליגה כללה 18 קבוצות. קבוצות שסיימו במקומות ה-17 וה-18 ירדו בסוף העונה לליגות אזוריות, ושתי קבוצות מליגות אזוריות עלו במקומן. למטרת קביעת העולות היה נערך טורניר בו השתתפו שתי קבוצות מחמש ליגות אזוריות, סך הכול 10 קבוצות. בורוסיה דורטמונד וארמיניה בילפלד ירדו לליגות אזוריות. במהלך יוני 1971 נתגלה בכדורגל הגרמני סקנדל גדול בבונדסליגה כאשר היה חשד שמנג'ר קבוצת קיקרז אופנבך, הורסט גרגוריו קנלאס מכר משחקים נגד קבוצות אחרות. הפרשייה נקשרה גם לקבוצות פ.צ. קלן, שאלקה 04, ארמיניה בילפלד והרטה ברלין. מספר שחקנים לא הורשו יותר לשחק וקבוצת ארמיניה בילפלד איבדה את כל הנקודות שהרוויחה בעונת 1971/1972 וירדה לליגה האזורית שלה בתום העונה. גרד מילר באיירן מינכן כבש 40 שערים, והיה מלך השערים של הליגה בפעם הרביעית בקריירה. נתונים מפורטים מאתר rsssf נתונים מפורטים מאתר bdfutbol
המחאה על מחירי הדלק במקסיקו (2017)

המחאה על מחירי הדלק במקסיקו החלה ב-1 בינואר 2017 והסתיימה ב-10 בינואר 2017. עם בחירתו לנשיא מקסיקו הציג אנריקה פניה נייטו יוזמה בשם "רפורמת האנרגיה" בה מוצע שינוי מבני בשוק הדלק שיגביר את התחרותיות ויוריד מחירים למשתמש הביתי. ב-26 באוקטובר 2016 אישר קונגרס האיחוד המקסיקני את תקציב 2017, ובו עלייה בשיעור המיסים על דלק ומוצריו. ב-1 בינואר 2017 עלו מחירי הדלק בכ-20%, ובאזורים רבים במדינה נרשם מחסור בדלק. עליית המחירים נקראת בפי העם gasolinazo, או בתרגום חופשי "שוד הגז". כתוצאה מעליית מחירי הדלק עלו גם מחירי התחבורה הציבורית ומחירי החשמל בחלקים של מקסיקו. ב-1 בינואר החלו הפגנות ותהלוכות מחאה במקסיקו סיטי ובערים נוספות נגד "שוד הגז", והמפגינים חסמו את הכביש המוביל לקרטרו למשך מספר שעות. ב-5 בינואר התפשטה המחאה לרוב אזורי מקסיקו. בהפגנות נרשמו עימותים רבים בין המפגינים לבין כוחות המשטרה. בעיר מונטריי הפגינו כ-15 אלף בני אדם. ההפגנה הייתה ברובה שקטה, אך מספר מפגינים השליכו אבנים ובקבוקי תבערה לעבר ארמון הממשלה של נואבו לאון וקראה קריאות "אתם לא העם". במדינת וראקרוס חילק המושל תלושי מזון למפגינים ובכך הפחית מעוצמת האלימות במחאה. במהלך המחאות נפצעו מפגינים רבים, ואחד המפגינים בווראקרוס מת מפצעיו. נעצרו מאות מתפרעים ברחבי המדינה. ההפגנות לוו בהתפרעויות אלימות ומעשי ביזה נרחבים. על פי משטרת מקסיקו, מעשי הביזה מתבצעים בדרך כלל בידי כנופיות של צעירים המגיעים למוקדי ההפגנות ונוקטים במכוון במעשי אלימות מתוך מטרה לבזוז את החנויות הסמוכות. במדינת פואבלה התושבים המתגוררים ליד מרכזי קניות הצטיידו במקלות ובאבנים על מנת להדוף ניסיונות ביזה. ב-4 בינואר 2017 נשא נשיא מקסיקו אנריקה פניה נייטו נאום לאומה, ובו אמר שההחלטה על רפורמת הדלק הייתה החלטה קשה אך הכרחית ליציבותה של הכלכלה המקסיקנית. למחרת הרחיב עוד בנושא זה, ואמר שהסובסידיות הממשלתיות על הדלק גרמו לעלייה בחוב הציבורי ובמסים, וגרמו לתוצאות חברתיות שליליות. מספר מפלגות, הן בקואליציה והן באופוזיציה, קראו לשקול מחדש את הרפורמה בדלק. גם הכנסייה הקתולית במקסיקו קראה להורדת מחירי הדלק וביקשה מהממשלה "ללכת בדרכי שלום, צדק וסולידריות, ולמצוא פתרון אינטליגנטי ויצירתי לאתגרים הגדולים העומדים בפנינו." מדיה וקבצים בנושא המחאה על מחירי הדלק במקסיקו בוויקישיתוף מקסיקו: זינוק של 20 אחוז במחירי הדלק הצית גל מחאות ומעשי ביזה, באתר רוטר.נט, ‏6 בינואר 2017
עונת 1972/1973 בבונדסליגה

עונת 1972/1973 הייתה העונה העשירית של הבונדסליגה, שהיא הליגה הגרמנית הבכירה בכדורגל. העונה החלה ב-16 בספטמבר 1972 והסתיימה ב-8 ביוני 1973. וופרטל וקיקרז אופנבך עלו מהליגות האזוריות. באיירן מינכן זכתה בתואר האליפות עונה השנייה ברציפות ובפעם השלישית בתולדות המועדון. על ניצחון במשחק הוענקו שתי נקודות. אם בסוף העונה מספר קבוצות היו מגיעות לאותו מספר נקודות, קבוצה עם הפרש שערים הייתה מקבלת יתרון. הליגה כללה 18 קבוצות. קבוצות שסיימו במקומות ה-17 וה-18 ירדו בסוף העונה לליגות אזוריות, ושתי קבוצות מליגות אזוריות עלו במקומן. למטרת קביעת העולות היה נערך טורניר בו השתתפו שתי קבוצות מחמש ליגות אזוריות, סך הכול 10 קבוצות. איינטרכט בראונשווייג ורוט-וייס אוברהאוזן ירדו לליגות אזוריות. גרד מילר מבאיירן מינכן כבש 36 שערים, והיה מלך השערים של הליגה בפעם החמישית בקריירה. נתונים מפורטים מאתר rsssf נתונים מפורטים מאתר bdfutbol
קלאודיה הירטגן

קלאודיה הירטגן (בגרמנית: Claudia Hürtgen, נולדה ב-10 בספטמבר 1971 באאכן) היא נהגת מרוצים גרמניה המתחרה במרוצי סיבלות. זכתה פעמיים באליפות גרמניה למכוניות תיור (DTC). הירטגן החלה את קריירת המרוצים בקארטינג ולאחר מכן עברה להתחרות בפורמולה 3. בשנת 1993, במהלך הגרנד פרי במונקו, התהפכה עם רכבה. בעקבות ההתהפכות נפגעה בידה, פגיעה שהובילה לסיום דרכה במרוצי מכוניות חד-מושביות. בשנת 1995, לאחר ששבה מהפציעה, עברה להתחרות באליפות אוסטריה למכוניות תיור וזכתה באליפות. במקביל החלה להתחרות גם בקטגוריית מכוניות הספורט והשתתפה במספר תחרויות. בשנת 1997 השתתפה לראשונה בעונה מלאה של סבב אליפות ה-GT. היא השיגה 3 ניצחונות וחמש פעמים נוספות הגיעה לפודיום. את העונה סיימה במקום החמישי. באותה שנה השתתפה לראשונה במרוץ 24 השעות של לה מאן אותו סיימה במקום ה-13. בעונתה השנייה באליפות הרחיבה הקבוצה את הפעילות גם לארצות הברית והירטגן לקחה חלק גם בסבב הלה מאן האמריקאי. בשנת 2000 התמקדה פעילותה בתחרויות בארצות הברית. ההישג הבולט באותה עונה היה ניצחון בקטגוריית ה-GT2 במרוץ 12 השעות של סברינג. בסיום השנה חזרה לגרמניה והתחרתה עבור ב.מ.וו בקטגוריית הסופרטיורינג. במהלך שנת 2001 השתתפה בחמישה מרוצים בסבב הלה מאן האמריקאי. יחד עם כריס גליסון וריק פיירבנקס הייתה חלק מהצוות שהשתתף במרוץ 24 השעות של לה מאן, אך בהקפה ה-93 התחמם רכבם והם נאלצו לפרוש. בשנת 2002 חזרה להתמקד בקטגוריית הטורינג. היא נהגה עבור קבוצת KnightHawk במספר מרוצים בסבב הלה מאן האמריקאי והייתה שותפה לזכייה של הקבוצה בקטגוריית ה-LMP675. במקביל שבה להתחרות באליפות גרמניה למכוניות תיור (Deutsche Tourenwagen Challenge) והשיגה שלושה ניצחונות. שנה לאחר מכן זכתה באליפות, הישג עליו חזרה שוב בשנת 2004. בשנת 2005 עברה להתחרות בסבב ה-VLN שנערך במסלול הנורבורגרינג, באותה השנה זכתה באליפות. האישה השנייה שזוכה באליפות אחרי סבינה שמיץ. הירטגן המשיכה להשתתף באליפות עד לשנת 2008. בשנת 2009 הוחתמה בקבוצת אלפינה והתחרתה עם דגם ה-ב.מ.וו-אלפינה B6 החדש באליפות אירופה בקטגוריית GT3. באותה שנה השתתפה כאורחת בשני מרוצים בסבב ה-ACAD GT Masters וניצחה בשניהם. אלפינה פרשה מהתחרות בסוף העונה, אך מכרה את המכוניות לקבוצת S-Berg. הירטגן עברה להתחרות עבור הקבוצה והשתתפה כמתחרה מן המניין בעונות הבאות של האליפות. בנוסף, בשנת 2009 השתתפה במרוץ 24 השעות של דובאי, כשהיא נוהגת בב.מ.וו Z4 עבור קבוצת אל פייסל. היא סיימה את המרוץ במקום השני בדירוג הכולל ובמקום הראשון בקטגוריית A5. שנה לאחר מכן הגיעה למקום השלישי ובשנת 2011 סיימה כמנצחת, הפעם כחלק מקבוצת שוברט הגרמנית. היא המשיכה להתחרות בדובאי עבור ב.מ.וו עד שנת 2014. בשנת 2016 השתתפה בתחרות, הפעם כנהגת באאודי R8. מדיה וקבצים בנושא קלאודיה הירטגן בוויקישיתוף אתר האינטרנט הרשמי של קלאודיה הירטגן תוצאות מרוצים באתר Driver Data Base קלאודיה הירטגן, באתר DriverDB לנהגי מרוצים
פסיכה (פירושונים)

האם התכוונתם ל... פסיכה – דמות מהמיתולוגיה הרומית פסיכה מתעוררת מנשיקת קופידון – פסל של האמן האיטלקי אנטוניו קנובה פסיכה (אסטרואיד) פסיכה (גשושית) – גשושית של נאס"א פסיכו
פיאט פנדה

פיאט פנדה (באיטלקית: Fiat Panda) היא מכונית סופרמיני, המיוצרת באיטליה על ידי חברת פיאט משנת 1980. עד היום, נמכרו כ-6,500,000 יחידות בשלושת דורות הייצור. הפיאט פנדה הוצגה לראשונה בתערוכת הרכב בז'נבה במרץ 1980, כשכוונת המתכננים הייתה לייצר רכב קומפקטי, זול, וקל לשימוש ולתחזוקה. פיאט פנדה זכתה לתואר "רכב השנה" בתחרות מכונית השנה באירופה לשנת 2004. בשנת 1981 הגיעה הפנדה למקום השני בתחרות, לאחר שהפורד אסקורט זכתה במקום הראשון. דור ראשון: יוצרה משנת 1980–2003, יוצרו כ-4,500,000 יחידות. דגם סיאט מרבלה של יצרנית הרכב הספרדית סיאט התבסס על דגמי דור ראשון של "פיאט פנדה". דור שני: יוצרה משנת 2003–2012, יוצרו 2,168,491 יחידות. דור שלישי: מיוצרת משנת 2011 עד היום. יוצרה עד מאי 2003 3 דלתות: פנדה 30 3 דלתות: פנדה 45 3 דלתות: פנדה L 3 דלתות: פנדה CL 3 דלתות: פנדה CLX 3 דלתות: פנדה S פנדה 2 דלתות קבריולה פנדה 5 דלתות האצ'בק פנדה 4X4 פנדה 4X4 סיסלי (1987) פנדה Elettra (שנת 1990) פנדה ואן פנדה טנדר מנוע 2 צילינדרים, קירור אוויר, 652 סמ"ק (פנדה 30) מנוע 4 צילינדרים, קירור מים, 903 סמ"ק (פנדה 45) בינואר 1986 הוחלף מנוע ה-652 סמ"ק למנוע ארבעה צילינדרים, מקורר מים, 769 סמ"ק, המפיק 34 כ"ס ינואר 1986 הוחלף מנוע ה-903 סמ"ק למנוע 965 סמ"ק, מקורר מים, המפיק 37 כ"ס בינואר 1986 הוכנס לשימוש מנוע 999 סמ"ק לדגמי פנדה 4X4 אפריל 1986 - פותח מנוע דיזל, 1301 סמ"ק המפיק 37 כ"ס תמסורת ידנית 4 הילוכים תמסורת ידנית 5 הילוכים אורך הרכב - 3,380 מ"מ רוחב - 1,460 מ"מ גובה - 1,445 מ"מ בסיס גלגלים - 2,160 מ"מ משקל - 1,150 ק"ג 1991 - פותח מנוע הזרקת דלק עם ממיר קטליטי, 1108 סמ"ק המפתח 38 כ"ס ו-51 כ"ס מתלה אחורי - ציר מוצק על קפיצי עלה במקום הראשון זכתה הפורד אסקורט, עם 326 נקודות. הפיאט פנדה הגיעה למקום השני עם 308 נקודות, ולמקום השלישי הגיעה האוסטין מטרו עם 255 נקודות. מנוע קדמי, 1,108 סמ"ק, המפיק 40 כ"ס. מהרות שיא - 150 קמ"ש. מנוע 1,242 סמ"ק המפיק 44 כ"ס מנוע 1,368 סמ"ק המפיק 74 כ"ס מנוע דיזל (Multijet), בנפח של 1,248 סמ"ק המפיק 55 כ"ס מנוע דיזל 1,248 סמ"ק המפיק 51 כ"ס (לגרסת 4X4) בדצמבר שנת 2004 הוצגה גרסת פנדה 4X4, המונעת במנוע 1,242 סמ"ק במפתח 59 כ"ס ו-60 כ"ס. מהירות שיא - 154 קמ"ש תמסורת ידנית 5 הילוכים תמסורת ידנית 6 הילוכים תמסורת 5 מהירויות - חצי אוטומטית אורך הרכב - 3,538 מ"מ רוחב - 1,578 מ"מ גובה - 1,578 מ"מ בסיס גלגלים - 2,299 מ"מ משקל - 840–975 ק"ג פיאט פנדה זכתה במקום הראשון עם 281 נקודות, מאזדה 3 הגיעה למקום השני עם 241 נקודות ופולקסווגן גולף הגיעה למקום השלישי עם 241 נקודות. מנוע קדמי, הנעה קדמית 964 סמ"ק (טווין-אייר) מנוע 875 סמ"ק, טווין-אייר טורבו מנוע 1,242 סמ"ק מנוע 1,248 סמ"ק דיזל תמסורת ידנית 5 הילוכים תמסורת ידנית 6 הילוכים תמסורת 5 מהירויות - חצי אוטומטית אורך הרכב - 3,653 - 3,683 מ"מ רוחב - 1,643 - 1672 מ"מ גובה - 1,551 - 1,605 מ"מ משקל - 940 - 1,115 ק"ג פיאט פנדה ואן, דור ראשון פיאט פנדה 5 דלתות, דור ראשון פיאט פנדה טנדר, דור ראשון פיאט פנדה, דור שני פיאט פנדה ואן, דור שני פיאט פנדה 4X4, דור שני פיאט פנדה, דור שני פיאט פנדה 2012, דור שלישי פיאט פיאט צ'אנטו-ונטי פיאט פנדה - חוות דעת (אוטו) רועי צוקרמן, פיאט פנדה, מבחן דרכים: תג-מחיר, באתר ynet, 21 במאי 2012 פיאט פנדה דור שלישי (4:10 דקות), יו-טיוב פיאט פנדה דור שלישי (4:26 דקות), יו-טיוב פיאט פנדה 2016 (3:25 דקות), יו-טיוב מדיה וקבצים בנושא פיאט פנדה בוויקישיתוף אתר האינטרנט הרשמי של פיאט פנדה (באנגלית) פיאט, אתר הבית הבינלאומי (באנגלית)
גן המגינים

גן המגינים הוא גן ציבורי שנוסד בשנת 1951 (תשי"א), שלוש שנים לאחר הקמתה של מדינת ישראל. הגן נמצא ברחוב המעפילים 7 שבמערב כפר סבא, צמוד לקופת חולים כללית. הכניסה הראשית לגן מצוינת על ידי שלט ועל ידי קשת ממתכת (שער ממתכת). מימין לקשת ישנו גן משחקים עם מגלשות, נדנדות ומתקנים דומים (שנועדים לילדים קטנים), בנוסף ישנה מערכת שבילים המחברת בין כל האזורים בגן. משמאל לקשת, בין השבילים, יש שיחים וצמחייה. בצידו הרחוק של הגן יש מדשאה עגולה ובה מפוזרים סלעים קטנים. ליד המדשאה נמצאת סוכה נמוכה וחשוכה ובה יש שלט קטן המספר על תאריך הקמת הגן. הגן מצויד בפחים, ברזיות, ספסלים ומתקנים רבים. אחד הספסלים בגן מוגדר כ"ספסל שיח" עליו שלט המזמין את המטיילים בגן לשבת שם אם הם מעוניינים בשיחה עם מטיילים אחרים. בקרבת גן השעשועים ישנו מבנה עץ. לאורך השנים שימש המבנה לשימושים שונים דוגמת גלריה ובית קפה. הגן מהווה בית למינים רבים של בעלי-חיים וצמחים. בגן חיים קיפודים, ולהקות של ציפורים קטנות מבקרות אותו תכופות. הגינה היא בית גידול של מגוון רחב של חרקים, כגון נמלים, זבובים ודומים. חתולי רחוב נכנסים לגינה מפעם לפעם, ובעלי כלבים נוהגים להביא את כלביהם לשם לטיול. הטמפרטורה הממוצעת בגן היא 26 מעלות צלזיוס (26°C)[דרוש מקור] והוא נמצא באזור אקלים ישראלי וים תיכוני. גן המגנים נמצא ברחוב המעפילים 7 שבכפר סבא, וצמוד לסניף של קופת חולים כללית. את הגן תוחמים הרחובות החי"ל וגולומב. בקרבת הגן ניתן למצוא את המרכז הרפואי מאיר, ואת המרכז המסחרי קניון ערים כפר סבא. הכניסה לגן השלט שבסוכת הגן סוכה בגן המגנים מתקני השעשועים בגן מתקן שעשועים בגן מתקנים בגן נדנדות בגן שיחים ליד השביל בגן שיחים בגן מדיה וקבצים בנושא גן המגינים בוויקישיתוף מפות Google, באתר מפות Google
I'm Free

I'm Free ("אני חופשי") הוא שיר של הרולינג סטונז שנכתב על ידי מיק ג'אגר וקית' ריצ'רדס, שיצא לראשונה כרצועה האחרונה בגרסה הבריטית של אלבומם "Out of Our Heads" ב-24 בספטמבר 1965. הוא מוקם לאחר מכן בגרסה האמריקאית של אלבומם הבא, "December's Children (And Everybody's)‎". הרולינג סטונז ביצעו מחדש גרסה אקוסטית של השיר באלבום "Stripped" ‏(1995), ובהופעה חיה במהלך הסרט הדוקומנטרי "האבנים המתגלגלות" (אנ') של מרטין סקורסזה. השיר בגרסת הסרט נכלל אחר כך באלבום ההופעה "Shine a Light". הבוטלג "Live'r Than You'll Ever Be" כולל גרסה שבוצעה בהופעה באוקלנד שבקליפורניה בנובמבר 1969. לשיר בוצעו גרסאות כיסוי על ידי אמנים שונים, בהם כריס פרלו באלבומו "The Art of Chris Farlowe"‏ (1966); וילמר והדיוקס, שהפכו את השיר ללהיט בחלקים ממדינת ניו יורק העליונה ב-1969; ולהקת הרוק האלטרנטיבי והדאנס הסופ דרגונס, שאירחה את זמר הרגאיי הג'מייקני ג'וניור רייד, וגרסתה הגיעה למקום החמישי במצעד הסינגלים הבריטי ולמקום ה-79 בבילבורד הוט 100 ב-1990. גרסת הסופ דרגונס מופיע בסרט "סוף העולם" מ-2013. בשנת 2007 נעשה שימוש בגרסת רמיקס של השיר המקורי בתשדיר טלוויזיוני למכירת כרטיס האשראי של חברת ג'יי פי מורגן צ'ייס. ב-2008 נעשה בגרסה זו שימוש בתשדיר בריטי למכירת מכוניות של רנו. ב-2016 סימפל פיטבול את הגרסה של הסופ דרגונס בשירו "Freedom". מידע על היצירה "I'm Free" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
עונת 1973/1974 בבונדסליגה

עונת 1973/1974 הייתה העונה ה-11 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 1973 והסתיימה ב-18 במאי 1974. פורטונה קלן ורוט-וייס אסן עלו מהליגות האזוריות. באיירן מינכן זכתה בתואר האליפות עונה השלישית ברציפות ובפעם הרביעית בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17 וה-18 ירדו בסוף העונה לליגות אזוריות, ושתי קבוצות מליגות אזוריות עלו במקומן. למטרת קביעת העולות היה נערך טורניר בו השתתפו שתי קבוצות מחמש ליגות אזוריות, סך הכל 10 קבוצות. פורטונה קלן והנובר 96 ירדו לליגות אזוריות. גרד מילר מבאיירן מינכן כבש 30 שערים, והיה מלך השערים של הליגה בפעם השישית בקריירה. ביחד איתו בתואר זכה יופ היינקס מבורוסיה מנשנגלדבך. נתונים מפורטים מאתר rsssf נתונים מפורטים מאתר bdfutbol
תרנגול פולני

תרנגול פולני הוא גזע של תרנגול אירופאי המפורסם בציצת הנוצות שעל ראשו. התיאור הוודאי הראשון של גזע זה מגיע מהולנד, אך ארץ המוצא שלו אינה ברורה. גם מקור השם של הגזע אינו ידוע; למרות שלכאורה הגזע קרוי על שם מדינת פולין, ייתכן שמקור השם הוא מהמילה "פול" שפירושה "ראש" בהתייחס לציצת הנוצות על ראשו שמזכירה את הכובע של החיילים הפולנים. גזע זה הוכרז כתרנגול גזעי במהלך המאה ה-16, ונטען שבשרו וביציו טעימים יותר מהתרנגול הרגיל. התרנגול הפולני מפורסם כאמור בציצת הנוצות שעל ראשו; ציצה זו עשויה לכסות את מרבית הראש ולהגביל את שדה הראייה של התרנגול, ועקב כך גם עשויה להשפיע על מצב הרוח שלו. לפיכך, תרנגולים מאולפים עשויים להיות ביישנים ולהיבהל מקולות בקלות עקב אי יכולתם לבחון היטב את הסביבה. לתרנגול הפולני יש כרבולת קטנה דמוית מסרק קטן בצורת V, ולרוב היא מוסתרת על ידי ציצת הנוצות שבראש. הסנטר ותנוכי האוזניים קטנים למדי ועלולים להיות מוסתרים על ידי ציצת השיער והזקן. הכרבולת והסנטר בצבע אדום בהיר-בורדו והתנוכים לבנים. אצל גזע זה ניתן למצוא פרטים מזוקנים, לא מזוקנים או עם נוצות פרועות. אף שבתחילה גידלו אותן עבור ביציהן, התרנגולות הפולניות גודלו במשך מאות שנים בעיקר כעופות נוי. בעקבות כך, נדיר שהתרנגולת מגזע זה תלך לדגור על ביציה מעצמה, ויש צורך במדגרה. מדיה וקבצים בנושא תרנגול פולני בוויקישיתוף
פונץ'

האם התכוונתם ל... פונץ' (להקה) – להקה ישראלית פונץ' (אלבום) – האלבום הראשון של להקת פונץ' פונץ' (משקה) – משקה אלכוהולי פאנץ' – המגזין הבריטי Punch
דוכסות לורן התחתית

דוכסות לורן התחתית, הייתה דוכסות באימפריה הרומית הקדושה, שהוקמה בשנת 959 בעקבות חלוקת לותרינגיה לשתי דוכסויות, וכללה את כל הולנד ולוקסמבורג של ימינו, רוב בלגיה, וחלקים מגרמניה וצרפת. הדוכסות התקיימה במשך זמן קצר יחסית, ולאחר מכן התפצלה למספר רב של נחלות קטנות. בשנת 843 חולקה האימפריה הקרולינגית בין בניו של לואי החסיד, ובנו לותאר הראשון קיבל את פרנקיה התיכונה - החלק האמצעי של הממלכה. לאחר מותו של לותאר חולקה נחלתו בין בניו, ובנו לותאר השני קיבל את לותרינגיה, שהשתרעה מבורגונדי עד הים הצפוני. לאחר מותו של לותאר השני בשנת 869 חולקה נחלתו במסגרת חוזה מרסן, ולבסוף עברה נחלתו בשנת 880 לפרנקיה המזרחית. לאחר מותו של לודוויג הצעיר בשנת 911 נכבש האזור על ידי פרנקיה המערבית, אולם בשנת 925 כבש היינריך הראשון, מלך גרמניה את האזור בחזרה. בשנת 942 ויתר לואי הרביעי, מלך צרפת, שהיה שקוע בסכסוך עם איג הגדול, על כל תביעותיו על אזור לותרינגיה. בשנת 953 מינה אוטו הראשון, מלך גרמניה את אחיו ברונו הגדול לדוכס לותרינגיה, ובשנת 959 חילק ברונו את הדוכסות ללורן התחתית וללורן העילית, שהופרדו על ידי נהר הריין, ולאחר מותו בשנת 965 הפכה החלוקה לקבועה. חתנו של ברונו - פרידריך הראשון מבאר ירש את לורן העילית, ואילו לורן התחתית עברה לגוטפריד הראשון, דוכס לורן התחתית. בשנת 972 מת בנו של גוטפריד - רישארי, דוכס לורן התחתית, והנחלה עברה לשלטונו הישיר של אוטו הראשון, קיסר האימפריה הרומית הקדושה. בשנת 977 מינה אוטו השני, קיסר האימפריה הרומית הקדושה את אחיו הגולה של לותר, מלך צרפת - שארל(אנ') לדוכס לורן התחתית, ובשנת 1033 התאחדה הדוכסות שוב עם דוכסות לורן העילית עד לשנת 1044. במהלך השנים הבאות התפצלה לורן התחתית לכמה נחלות קטנות, שכללו את רוזנות לוקסמבורג, ארכיבישופות טריר, דוכסות באר ובישופויות מץ, טול וורדן, ועוד. במהלך הסכסוך שבין היינריך הרביעי, קיסר האימפריה הרומית הקדושה לבנו היינריך החמישי, קיסר האימפריה הרומית הקדושה תמך אנרי, דוכס לורן התחתית בהיינריך החמישי, ולפיכך הודח לאחר מכן משלטונו על ידי היינריך הרביעי, ובמקומו מונה גודפרוא הראשון, רוזן לוון. לאחר מותו של גודפרוא השלישי, רוזן לוון בשנת 1190 ביטל היינריך השישי, קיסר האימפריה הרומית הקדושה את התואר "דוכס לורן התחתית", אולם בנו של גודפרוא - אנרי הראשון, דוכס בראבנט נטל לעצמו את התואר "דוכס לותייר", שבו החזיקו דוכסי בראבנט עד לשנת 1795. המדינות החשובות שקמו כתוצאה מפיצול הדוכסות היו: ארכיבישופות קלן נסיכות-בישופות לייז' בישופות אוטרכט בישופות קמברה דוכסות לימבורג רוזנות חלרה מרקיזות אנם, שנקראה בהמשך פלנדריה או רוזנות אלסט רוזנות ייליך רוזנות נאמור רוזנות קלווה רוזנות אנו, כולל מרקיזות ואלנסיין ורוזנות ברגן רוזנות הולנד רוזנות ברג רוזנות לון רוזנות הורן בנוסף, המדינות הבאות החזיקו בתואר "דוכס לותייר": מרקיזות אנטוורפן רוזנות לוון ובריסל דוכסות בראבנט לותרינגיה דוכסות לורן
אשת הסנדלר

אשת הסנדלר הוא ספר שנכתב על ידי אדריאנה טריג'יאני וראה אור ב-2012. הספר הוא רומן היסטורי בתחילת המאה העשרים באיטליה. על שני מהגרים מאיטליה, שנפגשים לראשונה באיטליה, אך מתאהבים בניו יורק, ומקימים משפחה, וכל חייהם סובבים על הזכרונות לאיטליה מול הקידמה באמריקה. עלילת הספר נמשכת כשלושים שנים ומתרחשת באיטליה, מנהטן ומינסוטה. הספר נכנס לרשימת רבי המכר של הניו יורק טיימס ב-2012. ביקורת באתר אנשי הספר ביקורת באתר הארץ מחברת הספר על הספרה Best Sellers: Combined Hardcover & Paperback Fiction: Sunday, May 27th 2012 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אשת הסנדלר".
גרגורי ורגאס

גרגורי ורגאס (בספרדית: Gregory Vargas; נולד ב-18 בפברואר 1986 בוונצואלה) הוא כדורסלן ונצואלני המשחק בעמדות הרכז והקלע בקבוצת גלדיאוטר דה אנזוטאגי מליגת העל של ונצואלה. גובהו 1.82 מטר. ורגאס גדל בעיר אוקומרה דל טוי במדינת מירנדה בצפון ונצואלה . ב-2008 ניסה את מזלו בדראפט אך לא נבחר. מ-2008 עד 2015 שיחק באמריקה הלטינית. ב-2015 חתם במכבי חיפה. בסיום עונת 2015/2016 זכה בתואר שחקן ההגנה של העונה בליגת העל בכדורסל. ב-2016 נגמר חוזהו בחיפה, והוא חתם בנאנסי. בדצמבר 2016 שוחרר מנאנסי וחזר לשחק בחיפה. אחרי עונה אחת בחיפה בה הגיע על גמר הפלייאוף עבר לפואנלברדה מליגת ה-ACB. ב-2019 חתם במכבי חיפה. מדיה וקבצים בנושא גרגורי ורגאס בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת העל הספרדית בכדורסל (בספרדית) ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
שמואל חביבי

שמואל חביבי (11 באפריל 1937 - 29 ביולי 2015) היה משתתף בולט בחידוניו של שמואל רוזן, החל משנת 1951. שמואל חביבי נולד בתל אביב לחנה ואברהם חביבי. אביו לימד אותו לקרוא כבר כשהיה בן שנתיים, ומאז הרבה מאוד לקרוא. בכיתה א' בבית ספר תחכמוני למד שבועיים והוקפץ ישר לכיתה ג'. בילדותו עברה המשפחה לרחוב שינקין בגבעתיים ושם סיים את לימודיו התיכוניים. כשהיה בן 12 החל להשתתף בחידוני הרדיו של שמוליק רוזן, שנערכו אז ב"בית צבי" שברמת גן. השאלה הראשונה שהשיב עליה הייתה "מהו אי האתרוגים שבים התיכון?", ותשובתו הייתה האי קורפו, תשובה שאיש מהמשתתפים המבוגרים באותו חידון לא ידע. מאז המשיך חביבי ללוות את רוזן בחידוניו במשך יותר מ-60 שנה, והשיג את מעמדו כבכיר המשתתפים בחידונים. חביבי היה שם נרדף לידענות. תחומי הידע המועדפים עליו היו תנ"ך, גאוגרפיה, היסטוריה ומקורן של מילים לועזיות. גם בתחומים אחרים היה לו ידע רב, והוא ניחן בזיכרון פנומנלי. זכר בעל-פה פסוקים רבים מהמקרא, ואת כל מגילת שיר השירים. הכיר שמות מקומות רבים בעולם, וכן את בירות כל המדינות ואת שמותיהן הרשמיים והקודמים. חביבי זכר תאריכיהם של אירועים היסטוריים רבים מספור. "אנציקלופדיה מהלכת", כינה אותו ירון לונדון, בתוכנית הטלוויזיה "אנציקלופדיה מהי" שהנחה. חביבי עבד בתעשייה האווירית יותר משלושים שנה ויצא לגמלאות. התגורר יותר מעשרים שנה ברמת השרון ובשנותיו האחרונות בקריית אונו. נפטר בדיוק ארבעה חודשים אחרי מותו של שמואל רוזן. היה נשוי לדינה, אב לבת ולבן. תקוה ויינשטוק, ילדי הפלא של שמואליק, מעריב, 28 במאי 1954 מתוך תכנית הרדיו "קפד ראשו", סרטון באתר יוטיוב ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.